[{"text_idx": "#000001", "text": "Kuidas sai Nobeli preemia selle leiutajale toonud ja Maailma Terviseorganisatsiooni (WHO) oluliste ravimite nimekirjas seisvast preparaadist peavoolumeedia \"faktikontrollijate\" ma\u0308rklaud? Endine BBC uuriv ajakirjanik Sonia Elijah kirjutab u\u0308levaatliku artikli ivermektiini mustamiskampaaniate tagamaadest."}, {"text_idx": "#000002", "text": "Parasiidiravim ivermektiin on u\u0308ks kaasaegse teaduse suurimaid edulugusid. Pa\u0308rast avastamist 46 aastat tagasi Jaapani pinnase bakterikultuurist on ivermektiiniga saadud Nobeli preemia ja ravim on lisatud Maailma Terviseorganisatsiooni (WHO) oluliste ravimite nimekirja."}, {"text_idx": "#000003", "text": "Nu\u0308u\u0308d aga on see odav geneeriline ravim, millega on aastaku\u0308mneid ohutult ravitud onhotserkoosi 33 riigis ja mida on kogu maailmas manustatud u\u0308le 3,7 miljardi annuse, muutunud faktikontrollijate silmis rahvavaenlaseks number 1 \u2013 pa\u0308rast seda kui ravimit hakati kasutama Covid-19 ennetuses ja ravis."}, {"text_idx": "#000004", "text": "Praeguseks on ivermektiiniga Covid-19 puhul tehtud 31 randomiseeritud kliinilist uuringut (RCT), 64 kontrollgrupiga uuringut ja 7 metaanalu\u0308u\u0308si. Ko\u0303ik need leidsid, et ivermektiin va\u0308hendas oluliselt suremust, haiglaravi ja Covid-19-sse nakatumise riski. Mexico Citys raviti haiguse varases staadiumis ivermektiiniga u\u0308le 50 000 patsiendi, selle tulemusel va\u0308henes haiglaravi vajadus kuni 75%, vo\u0303rreldes enam kui 70 000 patsiendiga, keda ei ravitud. Peruus viis ivermektiini massilise levitamise programm u\u0308he kuu jooksul u\u0308lema\u0308a\u0308raste surmade arvu 74% va\u0308henemiseni. Sarnased edulood ilmnesid ka Argentinas Las Pampase ja La Misionese piirkondades."}, {"text_idx": "#000005", "text": "India Uttar Pradeshi osariigis, kus 2021. aasta 10. septembri seisuga oli 241 miljonit elanikku, registreeriti uskumatul kombel vaid 11 juhtumit ja mitte u\u0308htegi surmajuhtumit. WHO teatas Uttar Pradeshi edust, seostades selle agressiivse testimis- ja raviprogrammiga, mainides ka ravimikomplektide levitamist, kuid ja\u0308ttes saladuseks ravimikomplektide sisu. Ainult u\u0308hest peavoolumeedia artiklist, MSN-i raportist, selgus, et \"Uttar Pradesh oli esimene osariik, mis vo\u0303ttis ennetuses ja ravis laiaulatuslikult kasutusse ivermektiini, ning see aitas osariigil hoida teiste osariikidega vo\u0303rreldes madalamat suremus- ja nakatumisma\u0308a\u0308ra\"."}, {"text_idx": "#000006", "text": "Sarnast edulugu kogeti ka Indoneesias pa\u0308rast seda, kui valitsus andis juulis, mil riigis levis delta tu\u0308vi, loa ivermektiini kasutamiseks Covid-19 patsientidel. Juhtumite arv on alates juulist oluliselt langenud."}, {"text_idx": "#000007", "text": "Vastuseks neile edulugudele on aga valitsusasutused, peavoolumeedia ja nn faktikontrollijad asunud ravimi kasutamist hukka mo\u0303istma ning levitama selle kohta laimukampaaniaid: na\u0308iteks pealkiri ajalehest Washington Post: \"Kuidas vandeno\u0303uteooriad ivermektiinist veenavad inimesi ostma hobuste ussirohtu\"."}, {"text_idx": "#000008", "text": "Isegi USA Toidu- ja ravimiamet (FDA) tegi Twitterisse ja\u0308rgneva postituse, nimetades ivermektiini hobuste ussirohuks, ehkki on ise andnud sellele ravimile kasutusloa soolehaiguste raviks inimestel ning pidanud seda ligi 40 aastat ohutuks ja turvaliseks."}, {"text_idx": "#000010", "text": "Va\u0308a\u0308rib ma\u0308rkimist, et Pfizeri juhatuse liige James C. Smith oli Thompson Reuters Corporationi endine tegevjuht ja esimees kuni 2020. aasta veebruarini. Lisaks to\u0308o\u0308tas teine Pfizeri juhatuse liige Scott Gottlieb kuni 2019. aastani FDA 23. volinikuna. See \"po\u0308o\u0308rdukse\" su\u0308steem, kus tippjuhid liiguvad edasi-tagasi farmaatsiaettevo\u0303ttete ja valitsusasutuste, na\u0308iteks FDA vahel, on andnud hoogu va\u0308itele, et need riigiametid pole enam so\u0303ltumatud."}, {"text_idx": "#000013", "text": "Ivermektiini puudutav vaidlus lahvatas tuliseks juulis, kui Elgazzar jt uuringu eeltru\u0308kk (uuringu juht oli dr Ahmed Elgazzar Egiptuse Benha u\u0308likoolist) vo\u0303eti 14. juulil Research Square interneti-eeltru\u0308kiplatvormilt maha. Seda ei vo\u0303tnud tagasi mitte autor, vaid selle eemaldas serveriomanik Research Gate, tuginedes ainult u\u0308he magistrio\u0303pet sooritava u\u0308lio\u0303pilase, Jack Lawrence'i, kaebusele va\u0308idetavate valeandmete osas."}, {"text_idx": "#000014", "text": "Research Square ei teavitanud Elgazzar jt uuringu autoreid uuringu eemaldamisest. \u201eEetilistel kaalutlustel\" po\u0303hinev tagasivo\u0303tmine tuli pa\u0308ev pa\u0308rast seda, kui Lawrence va\u0308itis, et tegu on valeandmetega. Body of Evidence'i taskuha\u0308a\u0308lingusaate intervjuus va\u0308idab Lawrence, et tema professor andis talle Elgazzari uurimuse magistrio\u0303ppe raames kritiseerimiseks. Kanada intervjueerijad dr Christopher Labos ja Jonathan Jarry, \"pseudoteaduse paljastajad\", kes \"ra\u0308a\u0308givad teile, mis on o\u0303ige, mis on vale ja mis on kra\u0308pp\", ei pu\u0308u\u0308dnud isegi varjata oma kallutatust. Nende halva huumoriga tehtud ma\u0308rkust, et BIRD grupp (British Ivermectin Recommendation Development Group) tuleks u\u0308mber nimetada, ro\u0303hutati hirnuva hobuse heliefektiga."}, {"text_idx": "#000015", "text": "\"Ivermektiin on parempoolsete, vaktsiinivastaste ja vandeno\u0303uteoreetikute haip,\" u\u0308tles Jack Lawrence 15. juulil Guardiani artiklis. Selliste halvustavate stereotu\u0308u\u0308pide kasutamist nende inimeste suhtes, kes toetuvad ivermektiini profu\u0308laktilise ja terapeutilise efektiivsuse teaduslikele to\u0303enditele, ei saa pidada muuks kui laimukampaaniaks."}, {"text_idx": "#000016", "text": "Guardiani artikkel avaldati kiiresti, vaid 24 tundi pa\u0308rast seda, kui Research Square eemaldas Elgazzar jt uuringu. Austraalia Guardiani meditsiinitoimetaja Melissa Davey ja\u0308ttis artikli juurde lisamata, et Lawrence on vaid magistrant, kes lisategevusena harrastab blogimist."}, {"text_idx": "#000017", "text": "Va\u0308a\u0308rib ma\u0308rkimist, et Guardian saab heldeid toetusi Bill ja Melinda Gatesi u\u0308lemaailmselt arengufondilt (BMGF). BMGF on andnud u\u0308le 17 miljoni dollari toetusi nii Pfizerile, milles BMGF omab ka aktsiad, kui ka teistele ravimifirmadele, nagu BioNTech, mis on Pfizeri Covid-vaktsiini tootmispartner. BMGF rahastab suurel ma\u0308a\u0308ral ka vaktsiiniliitu GAVI, mis on oma veebisaidile postitanud artikleid, mis aktiivselt soovitavad ivermektiini kasutamist va\u0308ltida."}, {"text_idx": "#000018", "text": "Guardiani artikli kohaselt olevat Lawrence avastanud, et uuringu sissejuhatav osa on peaaegu ta\u0308ielikult plagieeritud. Londonis o\u0303ppiv Lawrence vo\u0303ttis seeja\u0308rel u\u0308hendust Austraalia Wollongongi u\u0308likoolis doktorikraadi omandava krooniliste haiguste epidemioloogi Gideon Meyerowitz-Katziga ja Rootsi Linnaeuse u\u0308likooliga seotud andmeanalu\u0308u\u0308tiku Nick Browniga, kes aitas tal aruannet u\u0308le vaadata. Wollongongi u\u0308likool on BMGF-i olulise toetuse saaja."}, {"text_idx": "#000019", "text": "Lawrence va\u0308idab, et sai toorandmed ka\u0308tte, pu\u0308u\u0308des a\u0308ra arvata parooli, mis tema va\u0308itel oli \"1 2 3 4\". Seda, kas toorandmed saadi ka\u0308tte parooli a\u0308raarvamise teel, ei ole veel kindlaks tehtud. Asjaolu, et Lawrence tunnistab parooli a\u0308ra arvamist, et pa\u0308a\u0308seda parooliga kaitstud andmebaasi, vo\u0303ib to\u0303lgendada ha\u0308kkimisena, mis on U\u0308hendkuningriigi seaduste kohaselt ebaseaduslik tegevus."}, {"text_idx": "#000020", "text": "Elgazzar kirjutas e-kirjas ivermektiini metaanalu\u0308u\u0308si juhtivteadlasele, et \"Guardiani artiklis mainitud andmed ei ole minu uuringu andmed.\" Lisaks su\u0308u\u0308distas ta Research Square'ile saadetud e-kirjas Lawrence'i selles, et viimane on seostanud tema uuringuga mingil teisel veebilehel olevad veidrad va\u0308ljamo\u0303eldud andmed, mis kindlasti ei ole tema omad."}, {"text_idx": "#000021", "text": "Kui ku\u0308sisin Lawrence'ilt, kuidas ta toorandmete failile juurde pa\u0308a\u0308ses, oli tema vastus: \"Ma kardan, et andmefail on failiedastuse veebisaidilt eemaldatud. Ma ei tea selle po\u0303hjust. See, kuidas need autorid andmeid jagasid, ei ole tavaline teaduslik praktika. Andmete arhiveeritud koopia leiate siit.\" Kummalisel kombel hoitakse neid va\u0308idetavaid toorandmeid Nick Browni blogilehel, mis teeb ku\u0308sitavaks nende autentsuse, eriti kuna Elgazzar va\u0308idab, et need ei pa\u0308rine tema uuringust."}, {"text_idx": "#000022", "text": "Elgazzar kirjutas mulle, et vo\u0303ttis u\u0308hendust Melissa Daveyga The Guardianist, et lu\u0308kata u\u0308mber va\u0308ited vo\u0303ltsitud andmete kohta oma uuringus ja kaalub po\u0308o\u0308rdumist kohtusse. Seevastu Davey kirjutab: \"Lawrence ja Guardian saatsid Elgazzarile andmete kohta po\u0303hjaliku ku\u0308simuste loendi, kuid ei saanud vastust. Ka u\u0308likooli pressibu\u0308roo ei vastanud. Kuna Davey artikkel avaldati vaid u\u0308ks pa\u0308ev pa\u0308rast seda, kui Research Square uuringu tagasi vo\u0303ttis, ei saanud Elgazzar talle ilmselt 24 tunni jooksul vastata. U\u0308kski artikli va\u0308rskendus ei ole siiani sisaldanud Elgazzari vastust."}, {"text_idx": "#000023", "text": "Need su\u0308ndmused ja\u0308rgnesid vahetult 24 RCT-uuringul (sh Elgazzar jt) baseeruva mo\u0303juka Bryant jt metaanalu\u0308u\u0308si avaldamisele ajakirjas American Journal of Therapeutics, kus ja\u0308reldati, et on olemas mo\u0303o\u0303dukas kindlusaste (moderate-certainty evidence) selle kohta, et ivermektiini kasutades on vo\u0303imalik suurel ma\u0308a\u0308ral va\u0308hendada surmade arvu."}, {"text_idx": "#000024", "text": "Mis puudutab Guardian artiklis tsiteeritud Austraalia doktoranti Gideon Meyerowitz-Katzi, tasub esile to\u0303sta tema enne pandeemiat kirjutatud artikleid, millel ko\u0303igil on midagi u\u0308hist \u2013 kemikaalide po\u0303hjustatud kahjude pisendamine. Vo\u0303ib o\u0308elda, et Meyerowitz-Katz edendab vaikimisi keemiato\u0308o\u0308stuste huve. U\u0308hes tema artiklis on kirjas: \"Muretsemine toidus sisalduvate hirmutavate kemikaalide pa\u0308rast ja mahetoidu liikumine on lihtsalt \"tervise moero\u0308o\u0308gatused\" ning keemilistele toidulisanditele omistatud negatiivsed tervisemo\u0303jud on \"sensatsiooniline teadus\". Teise artikli pealkiri on \"Kunstlikud magusained ei kahjusta teie laste tervist\"."}, {"text_idx": "#000025", "text": "Meyerowitz-Katzi tsiteeriti ka Geneetilise Kirjaoskuse Projekti artiklis, mis on tuntud kui keemiavaldkonna lobby-va\u0308ljaanne, vaidlustades metaanalu\u0308u\u0308si, mille kohaselt umbrohuto\u0303rje glu\u0308fosaat (Roundup), suurendab va\u0308hiriski. Glu\u0308fosaadi to\u0308o\u0308tas va\u0308lja 1970. aastatel Monsanto ja seda kombineeriti sageli geneetiliselt muundatud po\u0303llukultuuridega."}, {"text_idx": "#000026", "text": "Isehakanud pettusdetektiivid Lawrence, Meyerowitz-Katz ja Brown u\u0308hinesid hiljuti taas, kuid seekord koos Kyle Sheldricki ja James Heathersiga, kirjutades 22. septembril ajakirjas Nature avaldatud artikli ivermektiini kohta tehtavate metaanalu\u0308u\u0308side ebausaldusva\u0308a\u0308rsusest. Heathers ja Brown on varasemalt to\u0308o\u0308tanud koos paljastades \"kehva ja ku\u0308sitavat uurimistegevust\"."}, {"text_idx": "#000027", "text": "Nature artiklis kirjutatakse, et \"mitmed teised uuringud, mis va\u0308idavad ivermektiini kliinilist kasu, on vo\u0303ltsitud ja esitlevad vo\u0303imatuid tulemusi.\" Tahtmatult paljastavad autoris selles avalduses oma kallutatuse, diskrediteerides ilma igasuguse to\u0303endusmaterjalita ainult neid uuringuid, mis kinnitavad kliinilist kasu ning vaikides nendest, mida peetakse laialdaselt vigasteks, nagu Roman jt, mille kohta kirjutasid 40 arsti avaliku kirja, tuues va\u0308lja uuringu vead."}, {"text_idx": "#000028", "text": "Kui ku\u0308sisin Lawrence'ilt, miks tema ja ta kolleegid ei otsinud pettust Roman jt uuringust, vastas ta: \"Me vaatasime pettuse tuvastamiseks la\u0308bi ko\u0303ik RCT-uuringud u\u0308le 100 patsiendiga, ent mitte ko\u0303iki su\u0308stemaatilisi u\u0308levaateid.\" Seda vo\u0303ib to\u0303lgendada kui nende valikulise kallutatuse tunnistamist. Ilmselt oli Roman jt uuringu negatiivne tulemus ivermektiini kohta po\u0303hjuseks, et seda uuringut mitte lahkama hakata. Sarnane oli lugu ka ivermektiini kasu mitte na\u0308itava va\u0308ljaandes JAMA ilmunud Lopez-Medina jt uuringuga, mida detektiivid ku\u0308ll oma so\u0303nul olid lahanud, kuid millest nad vigu ei leidnud. Seevastu enam kui 170 arsti on allkirjastanud avaliku kirja milles po\u0303hjendavad detailselt, et Lopez-Medina uuring on fataalselt vigane. On kummaline, et \"vo\u0303ltsteaduse detektiivid\" ei leidnud mingit probleemi uuringutes, mille silmatorkavate vigade kohta on avaldatud kriitikat sadade teadlaste poolt."}, {"text_idx": "#000029", "text": "\"Pettusdetektiivid\" on u\u0308hisel arvamusel, et kui Elgazzar jt uuring Bryant jt metaanalu\u0308u\u0308sist va\u0308lja ja\u0308tta, siis ei na\u0308ita viimane, et ivermektiinist oleks suremuse va\u0308hendamiseks abi. Seevastu aastaku\u0308mnete pikkuse kogemusega teadlased, nagu dr Tess Lawrie, Andrew Bryant ja dr Edmund Fordham ei no\u0303ustu sellega. Nad to\u0303estasid, et isegi kui metaanalu\u0308u\u0308sist Elgazzar jt uuring va\u0308lja ja\u0308tta, na\u0308itavad tulemused siiski ivermektiini kasutades suremuse 49% va\u0308henemist. Ka Dr Pierre Kory, kes vo\u0303itis koos dr Paul Marikuga, Briti Meedikute Assotsiatsiooni 2015. aasta President's Choice auhinna, kirjutas American Journal of Therapeutics toimetajale, o\u0308eldes: \"Otsustasime esialgsed metaanalu\u0308u\u0308sid uuesti teha, ja\u0308ttes sealt va\u0308lja Elgazzar jt uuringu. Ko\u0303nealuse uuringu eemaldamine ei mo\u0303jutanud meie u\u0308levaate lo\u0303pptulemust.\""}, {"text_idx": "#000030", "text": "Ja\u0308rgmise ivermektiini ka\u0308sitleva artikli, mille kirjutasid Rachel Schraer ja Jack Goodman, avaldas 7. oktoobril BBC. Artiklis va\u0308idetakse, et so\u0303ltumatute teadlaste ru\u0308hm uuris ko\u0303iki ivermektiini RCT-uuringuid, mis pole to\u0303si. Artikkel sisaldab halvustavaid fraase, nagu \u201evaktsiinivastaste vaadete pealesurumine\", \u201eivermektiini haipimine\" ja \u201eivermektiini varjamise vandeno\u0303uteooria\". Teadlasi ja arste, kes pooldavad Covid-19 ravi ivermektiiniga, ei kirjeldata positiivselt. Dr Pierre Koryt su\u0308u\u0308distatakse liialdamises ja dr Tess Lawrie't Covid-19 vaktsiinide ko\u0303rvalna\u0308htude kohta \"po\u0303hjendamatute va\u0308idete\" esitamises. Vo\u0303ib-olla BBC ei tea, et Covid-19 vaktsiini ko\u0303rvaltoimeid ja surmajuhtumeid on alates nende kasutuselevo\u0303tust registreeritud sellistes andmebaasides nagu VAERS ja U\u0308hendkuningriigi kollase kaardi su\u0308steemis."}, {"text_idx": "#000031", "text": "Nii BBC kui ka Guardian on ka\u0308itunud kallutatult, la\u0308htudes oma artiklites automaatsest eeldusest, et Elgazzar jt uuring on pettus, tuginedes vaid u\u0308he teadlaste grupi va\u0308idetele. Tegelikult on Elgazzar jt uuring uuel u\u0308levaatamisel ja u\u0308htegi otsust pole veel va\u0308lja kuulutatud. Su\u0308u\u0308dimo\u0303istmine enne so\u0303ltumatuid uuringuid ja kohtuotsust on s\u030cokeeriv. BBC va\u0308ide, et kolmandikul ivermektiini 26-st uuringust on avastatud to\u0303siseid vigu vo\u0303i ma\u0308rke vo\u0303imalikust pettusest, pole u\u0308hegi viitega kinnitatud. Sarnaselt Guardianile on BBC saanud BMGF fondilt heldeid toetusi juba aastast 2006."}, {"text_idx": "#000032", "text": "TOGETHER uuring (u\u0308ks suurimaid RCT-uuringuid maailmas, milles hinnatakse taaskasutatud ravimite, sh ivermektiini mo\u0303ju), mis sisaldab olulisi puudusi ja huvide konflikte, ei na\u0308idanud ivermektiinile Covid-19 ravis kasu. Uuring on seotud ettevo\u0303ttega MMS Holdings, mis aitab ravimifrmadel kavandada uuringuid nii, et oma tootele heakskiitu saada. U\u0308ks nende klientidest on Pfizer. TOGETHER uuringu juhtivteadlane ja McMasteri u\u0308likooli kaasprofessor Edward Mills on u\u0308htlasi BMGF-i kliiniliste uuringute no\u0303ustaja."}, {"text_idx": "#000033", "text": "Kui vaadata va\u0308ga polariseerunud arutelu ivermektiini kasutamise u\u0308le Covid-19 ravis, on motiivil oluline roll. Ku\u0308simus, mida tuleb esitada, on see, mida saavad teadlased ivermektiini Covid-19 ravina kasutamise edendamise eest. Nad ei reklaami kallist patenteeritud ravimit, vaid propageerivad odava geneerilise ravimi kasutamist. Nad riskivad oma va\u0308ljato\u0308o\u0308tatud karja\u0308a\u0308rile kriipsu peale to\u0303mbamisega. Nad astuvad va\u0308lja, leppides vo\u0303imalusega saada laimu vo\u0303i veel millegi hullema osaliseks, kuid nad ja\u0308tkavad seda, sest nad teavad, et elud on pa\u0308a\u0308stmist va\u0308a\u0308rt."}, {"text_idx": "#000034", "text": "Aga miks on Big Tech ja Big Media ivermektiini suhtes nii negatiivselt meelestatud? Ku\u0308llap ma\u0308ngib siin rolli suur huvide konflikt, arvestades, kuivo\u0303rd tihedalt on nad seotud Big Pharma'ga, kuivo\u0303rd suure haardega on BMGF ja kuivo\u0303rd suureks ohuks oleks Covid-19 vaktsiinide ja kallite viirusevastaste ravimitega seotud finantshuvidele odava ja to\u0303husa varajase ravi kasutuselevo\u0303tt. U\u0308ks on kindel \u2013 ivermektiini u\u0308mbritsev valeinformatsiooniso\u0303da ei na\u0308ita vaibumise ma\u0308rke."}, {"text_idx": "#000036", "text": "Pu\u0308siannetuse vormistamisega toetad Objektiivi igapa\u0308evast to\u0308o\u0308d. Ent ka u\u0308hekordne annetus annab portaali to\u0308o\u0308sse olulise panuse."}, {"text_idx": "#000039", "text": "Karol Kallas: teadusmaailmas valitseb ideoloogilise kahepalgelisuse kriis"}, {"text_idx": "#000040", "text": "Neivelt: Eesti avalikkust on pangamaksu a\u0308raja\u0308tmisega lihtlabaselt lollitatud"}, {"text_idx": "#000042", "text": "Poola seim vo\u0303ttis vastu seaduse, mis keelab laste seksualiseerimise koolides"}, {"text_idx": "#000043", "text": "Vabariigi Valimiskomisjon: m-ha\u0308a\u0308letuse riskid vo\u0303ivad kahjustada valimiste salajasust, la\u0308bipaistvust ja usaldusva\u0308a\u0308rsust"}, {"text_idx": "#000044", "text": "Riigikogu lu\u0308kkas tagasi eelno\u0303u, mis oleks kaotanud valimistel e-ha\u0308a\u0308letamise"}, {"text_idx": "#000045", "text": "Europarlamendi saadik: SUV ostmiseks peaks olema tulevikus eriluba"}, {"text_idx": "#000049", "text": "KU\u0308SITLUS \u27e9 Kaks kolmandikku pole valitsuse ja peaministri to\u0308o\u0308ga rahul"}, {"text_idx": "#000051", "text": "Briti ajalugu on va\u0308idetavalt \"must\""}, {"text_idx": "#000053", "text": "Objektiiv.ee on SAPTK uudiste- ja arvamusportaal, mis la\u0308htub eesma\u0308rgist kaitsta Eesti kultuurilist ja\u0308rjepidevust ja selle aluseks olevaid konservatiivseid va\u0308a\u0308rtusi. Vaata lisa siit"}, {"text_idx": "#000054", "text": "Portaali Objektiiv tegevus on vo\u0303imalik u\u0308ksnes ta\u0308nu eraisikute toetusele. Kui peate meie tegevust oluliseks ja vajalikuks, siis toetage meie pu\u0308u\u0308dlusi. Vaata lisa siit"}]